# Príručka používateľa

# Osobný počítačVAIO Fit 14E/15ESVF1421/SVF1521

Tlač

## Pridávanie a vyberanie pamäťových modulov

Ak chcete zvýšiť rýchlosť alebo zlepšiť výkon počítača pri súčasnom spúšťaní programov, rozšírte množstvo pamäte vložením voliteľných pamäťových modulov.

Pred rozšírením pamäte počítača si prečítajte časť Poznámky k pridávaniu a vyberaniu pamäťových modulov.

Ak pamäťové moduly vkladáte do dvoch alebo viacerých zásuviek, aktivuje sa dvojkanálový režim, ktorý pomáha zlepšiť výkon.

Typ a kapacita pamäťových modulov vložených v počítači sa môžu líšiť v závislosti od modelu.

1. Vypnite počítač VAIO a periférne zariadenia, odpojte napájací kábel a všetky prepojovacie káble a vyberte batériu.

   Informácie o vybratí batérie nájdete v časti Vybratie batérie.

2. Chvíľu počkajte, kým počítač VAIO nevychladne.

   Tesne po vypnutí môžu byť vnútorné časti počítača VAIO horúce. Pri manipulácii s počítačom VAIO v tomto stave dávajte pozor, aby ste sa nepopálili.

3. Položte čistú tkaninu na rovný povrch a podľa obrázka nižšie na ňu umiestnite počítač VAIO. Krížovým skrutkovačom vytiahnite skrutky a otvorte kryt priestoru s pamäťovými modulmi.

   Umiestnenie skrutiek je na obrázku nižšie vyznačené šípkami.

   Na niektorých modeloch je kryt priestoru s pamäťovými modulmi prichytený zapustenými skrutkami, ktoré nemožno odpojiť od krytu.

   Pamäťový modul pod krytom je prikrytý ochrannou fóliou. Pri vkladaní alebo vyberaní pamäťového modulu nadvihnite túto fóliu.

   Dbajte na to, aby ste fóliu nenadvihli natoľko, že sa odpojí alebo prehne dozadu.

4. Dotknite sa externého kovového predmetu, aby sa vybila statická elektrina.

   Nedotýkajte sa žiadnych kovových častí vnútri počítača VAIO.

5. Ak nie je k dispozícii voľná zásuvka, vyberte niektorý z vložených pamäťových modulov. Potiahnutím zarážok v smere šípok uvoľnite naklonený modul (1) a potom ho v smere šípky (2) vytiahnite.

6. Vyberte nový pamäťový modul z antistatického obalu.
7. Chyťte pamäťový modul za hrany a zasúvajte ho do zásuvky na pamäťový modul tak, aby koncový konektor smeroval nadol a zárez na module bol zarovnaný s malým výstupkom v zásuvke.

8. Pamäťový modul držte za hrany a podľa obrázka zatláčajte, kým nezacvakne na mieste.

   Zarážky na oboch stranách zásuvky zacvaknú, čím modul zaistia. Nedotýkajte sa žiadnych integrovaných obvodov (čiernych častí) na pamäťovom module.

9. Nasaďte kryt priestoru s pamäťovými modulmi a zaistite ho pomocou skrutiek, ktoré ste odobrali v kroku č. 3.
10. Vložte batériu a pripojte všetky prepojovacie káble a periférne zariadenia, ktoré ste odpojili v kroku č. 1. Potom zapnite počítač.
11. Skontrolujte, či sa veľkosť systémovej pamäte správne zmenila.

    Ak je uvádzaná veľkosť systémovej pamäte správna, pamäťový modul bol úspešne vložený.

    Systémové informácie si môžete pozrieť v časti Zobrazenie systémových informácií.

Prejsť na začiatok stránky

### Súvisiaca téma

- Poznámky k pridávaniu a vyberaniu pamäťových modulov

Prejsť na začiatok stránky