# Príručka používateľa

# Osobný počítačVAIO Fit 14E/15ESVF1421/SVF1521

Tlač

## Čo robiť, ak sa pri stlačení vypínača rozsvieti indikátor napájania na zeleno, ale obrazovka zostane tmavá?

- Skontrolujte, či sú ovládacie prvky jasu a kontrastu správne nastavené.

- Môže byť nastavený výstup na externý displej.

  Niekoľkonásobným stlačením klávesov Fn+F7 vyberte požadovaný výstup na displej a potom stlačte kláves Enter.

- Ak používate externý displej, skontrolujte, či je pripojený k sieťovej zásuvke a zapnutý. Skontrolujte, či sú ovládacie prvky jasu a kontrastu správne nastavené.

  Informácie o zmene nastavení nájdete v príručke dodanej s displejom.

- Niekoľkonásobným stlačením klávesov Alt+F4 zatvorte okno aplikácie.

  Mohla sa vyskytnúť chyba aplikácie.

- Ak ste chvíľu počkali a obrazovka počítača ostala tmavá, reštartujte počítač VAIO podľa nasledujúceho postupu. Ak budete postupovať podľa nasledujúcich krokov, môžu sa poškodiť údaje, s ktorými pracujete.

  - Odpojte všetky periférne zariadenia, napríklad tlačiareň alebo zariadenie USB. Ak je počítač VAIO pripojený k sieti, odpojte ho.

  - Stlačte a aspoň štyri sekundy podržte tlačidlo(Napájanie (Power)) a uistite sa, že indikátor napájania nesvieti. Potom počítač VAIO znova zapnite.

- Ak problém pretrváva, stlačte a aspoň štyri sekundy podržte tlačidlo(Napájanie (Power)) a skontrolujte, či indikátor napájania nesvieti. Odpojte všetky káble pripojené k počítaču VAIO, napríklad sieťový adaptér, vyberte batériu a počkajte približne päť minút. Potom všetky káble, periférne zariadenia a batériu zapojte a znova zapnite počítač.

- Ak doplnkový pamäťový modul nie je správne vložený, počítač VAIO sa nemusí zapnúť.

  Používanie pamäťových modulov neurčených spoločnosťou Sony alebo ich nesprávne vloženie môže spôsobiť zlyhanie počítača pri zavádzaní alebo jeho nestabilitu. V takom prípade vložte pamäťový modul znova.

  Ak používate pamäťový modul inej značky ako Sony, obráťte sa na distribútora alebo výrobcu pamäťového modulu.

- Ak počítač VAIO prenesiete priamo z chladného na teplé miesto alebo ak ho používate v prostredí s vysokou vlhkosťou, môže dôjsť ku kondenzácii vlhkosti v jeho vnútri.

  V takom prípade pred zapnutím počítača počkajte aspoň jednu hodinu.

  Počítač nepoužívajte v prostredí s vysokou vlhkosťou (relatívna vlhkosť viac ako 80 %), pretože sa môže pokaziť.

Prejsť na začiatok stránky